Аляксандра і Канстанцін

**Алякса́ндра і Канстанці́н** (A&K) — беларускі музычны дуэт, у які ўваходзяць Аляксандра Кірсанава (Аляксандра) і Канстанцін Драпеза (Канстанцін).

Дуэт «Аляксандра і Канстанцін» створаны ў 1998 годзе ў горадзе Барысаве. Першапачаткова музычная праграма складалася з кавэр-вэрсій сусьветна вядомых песень. З 1999 году працуюць у стылі фолк-мадэрн. У 2000 годзе дуэт стаў ляўрэатам ТБ-конкурса маладых артыстаў эстрады «Зорная ростань», і ў якасьці прызу атрымаў 100 гадзінаў запісу ў студыі Белтэлерадыёкампаніі. У 2001 годзе выпусьцілі альбом «За ліхімі за маразамі» накладам у 1000 асобнікаў пры дапамозе завода «БелАЗ» (Жодзін, Менская вобласьць). З таго часу й распачалася зорная кар’ера дуэта: выступы ў Беларусі, Расеі, Украіне, Казахстане, Эстоніі, Летуве, Латвіі, Баўгарыі, Польшчы, Нямеччыне.

Дуэт A&K стаў ляўрэатам многіх міжнародных конкурсаў і фэстаў: «Славянскі кірмаш у Віцебску-2002», «Ethnosfera — 2002» (Польшча), «Астана-2003» (Казахстан), «Palangos Gaida-2005» (Летува), «Discovery 2006» (Баўгарыя).
Дуэт Аляксандра і Канстанцін прызнаны лепшым фолк-выканаўцам 2004 году па выніках тэлевізійнага фэсту «На скрыжаваньнях Эўропы» на Першым нацыянальным тэлеканале.

Зь песьняй «My Galileo» упершыню прадставілі Беларусь на конкурсе «Эўрабачаньне-2004» у Турцыі.

## Гісторыя

### [[1998 год у музыцы|1998]]
Канстанцін Драпеза граў у гурце ў Барысаве. Ён пазнаёміўся з Аляксандрай, калі яна аднойчы прыйшла на рэпетыцыю гэтага гурту. У кастрычніку быў створаны дуэт «Аляксандра і Канстанцін». Пачыналі музыкі з выкананьня кавэраў вядомых сусьветных гітоў. Першы канцэрт адбыўся ў лістападзе ў менскім «Стар-клюбе».

### [[1999 год у музыцы|1999]]
20 траўня Аляксандра ўдзельнічала ў тэлевізійным конкурсе маладых артыстаў «Зорная Ростань», дзе стала ляўрэатам 3-яй прэміі.

### [[2000 год у музыцы|2000]]
Дуэт стаў ляўрэатам тэлевізійнага конкурсу маладых артыстаў эстрады «Зорная Ростань» і ў якасьці ўзнагароды атрымаў 100 гадзінаў запісу ў студыі Белтэлерадыёкампаніі. Песьня «Ой, арол, ты арол» была выкарыстана ў гукавай дарожцы да дакумэнтальнага фільма пра гісторыю Беларусі «На фоне стагоддзя» (кінастудыя «Беларусьфильм», рэжысэр — Надзея Гаркунова).

### [[2001 год у музыцы|2001]]
24 лютага выступілі на «Рок-каранацыі». Прынялі ўдзел у канцэрце, прысьвечаным 30-годзьдзю «Песьняроў». Выпушчаны альбом За ліхімі за марозамі, які складаўся з 6 апрацовак беларускіх народных песьняў, 1 інструмэнтальнай мэлёдыі  і 3 кавэраў на ангельскамоўныя песьні.

### [[2002 год у музыцы|2002]]
У падтрымку альбому За ліхімі за марозамі праведзены шэраг канцэртаў па гарадах Беларусі. У чэрвені дуэт «Аляксандра і Канстанцін» прымаюць удзел у конкурсе ў межах Эўрапейскага фэстывалю этна- і фолкмузыкі «Ethnosfera 2002» у Польшчы, дзе становіцца ляўрэатам трэцяй прэміі. Посьля гэтай падзеі дуэт «Аляксандра і Канстанцін» увайшлі ў склад Дзяржаўнага канцэртнага аркестра Беларусі як самастоёная творчая адзінка. У ліпені дуэт «Аляксандра і Канстанцін» стаў ляўрэатам 2-й прэміі міжнароднага фэсту Славянскі базар у Віцебску — 2002.

### [[2003 год у музыцы|2003]]
30 сакавіка ўдзельнічалі ў памятным канцэрце, прысьвечаным Уладзімеру Мулявіну ў Менскім Палацы Рэспублікі. Зьняты кліп на песьню «Пчолка» (2003, рэжысэры Валянцін Сьвіягін, Валеры Сафонаў),

### [[2004 год у музыцы|2004]]
Дуэт Аляксандра і Канстанцін прызнаны лепшым фолк-выканаўцам 2004 году па выніках тэлевізійнага фэсту «На скрыжаваннях Эўропы» на Першым нацыянальным тэлеканале. Зь песьняй «My Galileo» упершыню прадставілі Беларусь на конкурсе «Эўрабачаньне-2004» у Турцыі.

### [[2005 год у музыцы|2005]]
27 сакавіка адбыліся здымкі відэакліпа на песьню «Stairs of Separation» (рэжысэр — Сяргей Маеўскі).

### [[2006 год у музыцы|2006]]
9 лютага выйшаў новы дыск дуэта «Аляксандра і Канстанцін» з назвай «Аўтаномная Навігацыя».

### [[2007 год у музыцы|2007]]
У студзені здымаўся кліп на песьню «The Money & The Mountains» (рэжысэр — Сяргей Маеўскі). 2 лютага адбыўся вялікі сольны канцэрт з праграмай «Аўтаномная навігацыя» ў канцэртнай залі Менск. У верасьні ўдзельнікі дуэту Аляксандра і Канстанцін ажаніліся

### [[2008 год у музыцы|2008]]
1 студзеня Аляксандра і Канстанцін выступлілі на сьвяточным канцэрце ў Варне, Баўгарыя. 13 лютага ў горадзе Магілёве Аляксандра і Канстанцін выступілі на буйным супольным канцэрце зь пераможцам дзіцячага Эўрабачаньня Аляксеем Жыгалковічам і брэйк-камандай «All stars». 26 лютага выдадзены канцэртны DVD з запісам песень па-ангельску «My Galileo», «The Money & The Mountains» (грошы і горы), «Stairs of Separation» (лесьвіца разьдзяленьня).

## Дыскаграфія

### Альбомы
* За ліхімі за марозамі (аўт. выд./«Ковчег», 2001)
* Сойка (аўт. выд., 2003)
* A&K Лепшае (West Records, 2004)
* Аўтаномная Навігацыя (West Records, 2006)
* «Ключы златыя» (Vigma, 2009)
* М1 (Vigma, 2013).
### Самотнікі
* My Galileo. The Best (2004)
* Масьленіца (2011)

### Супольныя праекты

## Удзельнікі
* Аляксандра Кірсанава — Скончыла Беларускі дзяржаўны ўнівэрсытэт культуры і мастацтваў. У дуэце вакаліст, кампазытар, аранжыроўшчык. Грае на акарыне, блёк-флейце, вусным гармоніку, фартэпіяна, пэркусіі.
* Канстанцін Драпеза — Скончыў Беларускі дзяржаўны ўнівэрсытэт. У дуэце гітарыст, кампазытар, аранжыроўшчык. Грае на акустычнай і электрычнай гітары, домры, сазе.

## Літаратура
* 
## Крыніцы

## Вонкавыя спасылкі
* 

Катэгорыя:Беларускія музычныя гурты
Катэгорыя:Беларускія ўдзельнікі конкурсу песьні Эўрабачаньне